Diari Oficial de la Generalitat Valenciana


Sumari del DOGV 3844, del 26-09-2000 (2000/7399)

RESOLUCIÓ de 4 d'agost de 2000, de la Direcció General de Treball i Seguretat Laboral, per la qual es disposa el registre i la publicació del Conveni Col·lectiu de Treball del Sector de Comerç Minorista de Carnisseria de les províncies de Castelló i València, per als anys 2000 i 2001 (codi núm. 8000385).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3844

Data del DOGV
:   26-09-2000

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2000/7399


Data del document
:   04-08-2000

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Castelló de la Plana
    * València
    * comerç al detall
    * indústria càrnia
    * conveni col·lectiu

RESOLUCIÓ de 4 d'agost de 2000, de la Direcció General de Treball i Seguretat Laboral, per la qual es disposa el registre i la publicació del Conveni Col·lectiu de Treball del Sector de Comerç Minorista de Carnisseria de les províncies de Castelló i València, per als anys 2000 i 2001 (codi núm. 8000385). [2000/M7399]
  
Vist el text articulat del Conveni Col·lectiu de Treball del Sector de Comerç Minorista de Carnisseria de les províncies de Castelló i València per als anys 2000-2001, presentat davant aquesta Direcció General de Treball i Seguretat Laboral el dia 27 de juliol de 2000, firmat en data 18 de juliol de 2000, d'una banda. en representació dels treballadors els Sindicats UGT i CCOO-PV i d'altra, en representació dels empresaris els gremis de carnissers xarcuters de València i Castelló, i de conformitat amb el que disposa l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i articles 2, 3 i 6 del Reial Decret 1040/1981, de 22 de maig, sobre Registre i Dipòsit de Convenis Col·lectius de Treball, aquesta Direcció General de Treball i Seguretat Laboral, conforme a les competències que té transferides segons Reial Decret 4.105/82, de 29 de desembre, resol:
  
Primer
  
Ordenar la seua inscripció en el Registre de Convenis Col·lectius de Treball d'aquesta direcció general, amb notificació a la comissió negociadora, i dipòsit del text original del conveni.
  
Segon
  
Disposar la seua publicació en el Diari Oficial de la Generalitat Valenciana.
  
València, 4 d'agost de 2000.- El director general de Treball i Seguretat Laboral: Román Ceballos Sancho.
  
ANNEX
  
Conveni Col·lectiu de Treball del Sector de Comerç Minorista de Carnisseria de les Províncies de Castelló i València.
  
CAPÍTOL I
  
Article 1. Objecte
  
Aquest conveni col·lectiu té per objecte regular les condicions de treball i ocupació, així com mantenir un marc de relacions laborals harmòniques entre empresaris i treballadors del sector minorista del comerç de carns, ous, aviram, conills de granja, caça i preparats d'aquests articles.
  
Aquest conveni es basa en la igualtat de drets i obligacions, sense cap discriminació per raó de sexe, religió, raça, etc., així com ideologia política o sindical, exceptuant el que concerneix al sexe femení quant als drets específics de maternitat.
  
Article 2. Àmbit territorial
  
Allò pactat en aquest conveni tindrà aplicació en les províncies de Castelló i València, sense perjudici d'adscripcions posteriors d'altres àmbits superiors.
  
Article 3. Àmbit funcional
  
Aquest conveni regula les relacions laborals de totes les empreses i els seus treballadors dedicades al comerç menor de carns, recollides en els epígrafs de l'impost sobre activitats econòmiques, números 642.1 al 642.5 ambdós inclusivament.
  
Article 4. Àmbit personal
  
Aquest conveni s'aplicarà a tots els treballadors ocupats en els centres de treball de les empreses incloses en el seu àmbit funcional.
  
Article 5. Àmbit de vigència i durada
  
Aquest conveni s'aplicarà amb caràcter retroactiu des de l'1 de gener de 2000, i tindrà vigència fins al 31 de desembre de 2001.
  
CAPÍTOL II
  
Article 6. Jornada de treball
  
La durada màxima de la jornada ordinària de treball serà de 40 hores en mitjana anual.
  
Per a poder establir la distribució irregular de la jornada al llarg de l'any, amb possibilitat d'arribar a nou hores diàries de treball, amb la consideració d'ordinàries, les empreses hauran de confeccionar, durant el mes de gener el calendari anual.
  
En tot cas es respectarà el descans entre jornades.
  
Els menors de 18 anys no podran sobrepassar les 8 hores diàries de treball efectiu.
  
El temps de treball es considerarà de manera que tant a l'inici com a l'acabament de la jornada diària el treballador es trobe en el seu lloc de treball.
  
Article 7. Descans setmanal
  
La jornada laboral es complirà de manera que tot treballador haja de disposar de mig dia lliure laborable a la setmana o un dia cada dues setmanes.
  
Aquest descans serà establit, de comú acord, entre empresa i treballador, s'especificarà concretament el dia en què corresponga a cada treballador, sense que es produïsquen obligatòriament acumulacions en els dissabtes a la vesprada o dilluns al matí, i es podran establir els torns necessaris entre la plantilla per a assegurar l'atenció que cal al consumidor.
  
No podrà traslladar-se l'esmentat descans a un altre dia distint de l'assenyalat, si no per mutu acord entre empresa i treballador, i en el supòsit que coincidisca amb dia festiu, hi quedarà subsumit.
  
Les empreses podran establir per a tota la plantilla un mateix període de descans setmanal.
  
El calendari laboral redactat en gener, podrà ser modificat dins dels trenta dies següents a aquell en què es conega l'autorització administrativa per a l'obertura de comerços en diumenges i festius.
  
Article 8. Condicions més beneficioses
  
Les condicions més beneficioses podran ser compensades i absorbides en el seu conjunt i en còmput anual, tenint la consideració de consolidades.
  
Article 9. Plus de compensació
  
Tots els treballadors contractats abans de l'1 de gener de 2001, rebran, com a compensació a la consolidació de les percepcions per antiguitat, en els valors aconseguits el 31 de desembre de 2000, un plus de 2.000 pessetes, que s'ha d'incloure en les dotze pagues ordinàries, a partir de gener de 2000.
  
Aquest plus no pot ser absorbible, ni compensable, ni revaloritzable, tenint la consideració de cotitzable i per a qualsevol tipus de contractació.
  
No meritaran aquest plus, ni cap quantitat per antiguitat els contractes subscrits amb posterioritat al 31 de desembre de 2000.
  
Article 10. Vacances anuals
  
El personal gaudirà de 31 dies naturals de vacances, per cada any de servei, preferentment entre els mesos de maig a octubre, ambdós inclusivament.
  
En tot caso podran traslladar-se a un altre període en cas de coincidir l'indicat en època de major activitat comercial.
  
El treballador haurà de conèixer, almenys, amb dos mesos d'anticipació el seu gaudi de vacances.
  
En cas de no dur el treballador un any de servei, li correspondrà la part proporcional de gaudi.
  
Article 11. Períodes de prova
  
Els períodes de prova queden establits de la manera següent:
  
- 30 dies per a contractes inferiors a 1 any de durada
  
- 45 dies per a contractes superiors a 1 any de durada.
  
- 6 mesos per a personal titulat.
  
Article 12. Jubilació
  
Les parts en les seues àrees de competència i influència fomentaran la jubilació anticipada del personal, amb especial atenció a la utilització del contracte de relleu.
  
Article 13. Permisos retribuïts
  
Els permisos retribuïts seran aquells que expressament reculla la normativa laboral vigent en cada moment.
  
CAPÍTOL III
  
Article 14
  
Salaris per a 2000
  
Són els que consten en les taules que com a Annex I s'adjunten al present conveni, i són el resultat d'incrementar en un 3% els salaris aplicats el 31 de desembre de 1999
  
Clàusula de revisió: en el cas que l'IPC el 31 de desembre de 2000, superara el 2,5% es revisaran les taules en la diferència, a l'efecte què servisquen de base per a aplicar els increments establits per a 2001.
  
Salaris per a 2001
  
Els salaris vigents per a l'any 2001 seran el resultat d'incrementar els que figuren en les taules per a 2000, si s'escau revisades, amb l'IPC previst pel govern per a l'anualitat de 2001, més mig punt.
  
Clàusula de revisió: en el cas que l'IPC el 31 de desembre de 2001 superara el valor de l'IPC previst, es revisaran les taules salarials en la diferència, a l'efecte que servisquen de base per al càlcul dels salaris per a l'any 2002.
  
Article 15. Pagues extraordinàries
  
S'estableixen tres pagues extraordinàries denominades de beneficis, estiu i Nadal, que s'hauran de pagar, respectivament: el 30 de març, el 30 de juny, i el 20 de desembre.
  
Article 16. Complement assistencial consolidat
  
El plus assistencial de l'ordre del 10% del salari base que percebien els treballadors majors de 25 anys, o aquells menors que ostentaren la condició de cap de família queda congelat en els valors adquirits el 31 de desembre de 1994 i no es genera en les noves contractacions.
  
CAPÍTOL IV
  
Article 17. Dret supletori
  
En allò que no s'ha pactat en aquest conveni seran d'aplicació les normes generals.
  
Article 18. Mediació i arbitratge
  
Per a la resolució de totes les incidències que sorgiren sobre la interpretació del present conveni, es crea una comissió paritària, composta per quatre membres nomenats per la part empresarial, dos de Castelló i dos de València; i quatre pels sindicats, dos d'UGT i dos per CCOO.
  
La comissió paritària s'haurà de pronunciar en cada cas, sense que es puga abstenir de fer-ho amb el pretext de silenci, obscuritat o insuficiència del conveni.
  
El termini de pronunciament serà com a màxim de 20 dies.
  
Article 19. Indemnització finalització contracte
  
Les empreses pagaran una indemnització de quatre dies per any a l'expiració dels contractes, siga quina siga la seua modalitat, sempre que superen els sis mesos de durada i sempre que no tinguen establit un altre tipus d'indemnització.
  
Article 20. Mobilitat
  
S'estableix la mobilitat funcional i territorial en els termes que fixa el Text Refós de l'Estatut dels Treballadors.
  
Article 21. Despenjament
  
Si no es pacta expressament fórmula de despenjament, es farà el que disposa l'article 82, punt 3r, paràgraf tercer, del vigent text de l'Estatut dels Treballadors.
  
Article 22. Treball en festius
  
Quan l'autoritat competent declare hàbil comercial un dia festiu o diumenge, i l'empresa decidisca l'activitat, si el personal professional de la plantilla, excepte aprenents, no assegurara la seua presència voluntàriament, almenys en el 50%, es podrà establir un torn rotatiu de treball fins completar l'esmentat 50%, que es considera el mínim necessari per a garantir l'atenció que cal al consumidor. Es podrà arribar a un màxim de nou hores de treball efectiu, amb caràcter ordinari, gaudint d'una prima del 50% sobre el valor de l'hora ordinària.
  
No serà d'aplicació en les empreses amb un sol treballador, en les quals en tot cas serà de mutu acord.
  
Article 23. Hores extraordinàries
  
Si es realitzen hores extraordinàries, aquestes seran compensades mitjançant descans.
  
Article 24. Contractació
  
a) Contractes de formació. La durada no podrà ser inferior a sis mesos, ni excedirà de dos anys, i s'ajustarà en la resta, a allò que determina la llei respecte a aquest tipus de contracte
  
b) Contracte en pràctiques. Aquests contractes tindran una durada màxima de dos anys, en els quals els treballadors tindran una retribució mínima del 70% en el primer any i del 80% en el segon, respecte del salari corresponent al lloc de treball que ocupen.
  
c) Contractes eventuals per necessitats de la producció. Tindran una durada màxima de 13 mesos dins d'un període de 18 mesos,
  
d) Les vacants produïdes per jubilacions anticipades dels treballadors seran cobertes mitjançant contractes de relleu.
  
Article 25. Formació contínua
  
Les parts firmants es comprometen a desplegar al màxim la formació contínua, en el marc dels acords establits entre empresaris i treballadors.
  
Article 26. Conversió de contractes temporals en indefinits
  
Les empreses podran realitzar conversions de contractes temporals en contractes per al foment de la contractació indefinida, en els termes establits en la disposició addicional primera de la Llei 63/1997 de 26 de desembre.
  
Taules salarials 2000
  
Categories Salari 2000 Complement
  
 Consolidat
  
Personal no titulat: Pessetes Euros Pessetes Euros
  
Director gerent 373.951 126,06 9.501 57,10
  
Encarregat general 65.407 138,06 8.036 48,30
  
Encarregat establiment 38.563 556,72 7.739 46,51
  
Personal administratiu:
  
Cap administratiu 06.860 302,60 7.444 44,74
  
Comptable, oficial adminis. 46.218 360,10 7.102 42,68
  
Auxiliar administratiu 78.710 330,80 6.819 40,98
  
Aspirant admi. fins a 18 anys 38.949 485,78 3.853 23,16
  
Professionals d'ofici:
  
Mestre carnisser 08.787 408,06 8.036 48,30
  
Professional d'ofici de 1ª 40.018 661,60 7.444 44,74
  
Dependent major
  
Conductor de camió
  
Professional d'ofici de 2ª 37.984 006,10 7.102 42,68
  
Dependent
  
Conductor repartidor
  
Professional d'ofici de 3ª 34.388 586,80 6.819 40,98
  
Ajudant dependent
  
Aprenent 98.626 686,93 6.765 40,66
  
Aprenent (fins a 18 anys) 57.242 194,78 3.853 23,16
  
Subalterns: